laion/Wikipedia-Exotic huggingface dataset:
נקאי סנוריטה

נקאי סנוריטה (שם מדעי: Oxyjulis californica) הוא מין של דג גרם יחידי בסוגו ממשפחת השפתוניים החי לחופי מערב ארצות הברית במימי האוקיינוס השקט באזור שבין קליפורניה לבאחה קליפורניה, מקסיקו ומצוי גם ליד האי סדרוס. שפתון זה מגיע לאורך 25 ס"מ בממוצע וצורתו דמוית-סיגר בצבעי חום-ברונזה עם צידיים צהובים עד כתומים ובטן לבנה. הזנב דק ובעל כתם שחור לאורכו. השפתון בעל שפתיים צרות בעלות שינים חזקות המשמשות לגירוד יצורים קטנים החיים בערוגות הקלפ הקליפורני. דג זה חי במים הקרירים הקרובים לחופים של קליפורניה ומקסיקו ביערות קלפ המכילים יצורי ים רבים. הוא מצוי עד לעומק 73 מטר אך נפוץ יותר בעומק של 20 מטרים בלבד. דג זה מרחף בין האצות בחבורות קטנות אך כשהוא מוטרד הוא יורד ומתחפר בקרקעית. בלילה הוא צולל לקרקעית ושם מתחפר עד לראשו. הדג ניזון ממיני דגים קטנים, דיונונים, חלזונות, סרטנים, צדפות ותולעים ימיות שונות ובכמויות קטנות גם אצות. הנקאי בדומה לדגי הנקאי הטרופיים משמש כמנקה הדדי המנקה מטפילים של יצורי ים גדולים יותר בעיקר ממכסי זימיהם, בין השאר: טחן קליפורני, דקר הקלפ, גריבלדי, דג שמש מגובשש, סטראולפיס גיגאס, הדגים: Atherinopsis californiensis‏, Atherinops affinis‏, כרומית פנקטיפיניס (Chromis punctipinnis) והאלמוגיות Girella nigricans ו-Medialuna californiensis. הוא עצמו משמש טרף לורדונים: ורדון בוקאצ'ו (Sebastes paucispinis) וורדון קונסטלטוס (Sebastes constellatus) ודקר הקלפ אך עקב ההדדיות ביניהם הטריפה מתרחשת לעיתים נדירות ובעיקר לצעירים. טורפים נוספים כוללים את קורמורן ברנט (Phalacrocorax penicillatus) וארי ים קליפורני. דג זה אינו מצוי בסכנת הכחדה גדולה והוא אינו נידוג כמעט עקב הרגלו לצלול עמוק אל בין סלעים, שם הוא פוגע בקרסים ובחכות. הבשר שלו זול מאוד. מדיה וקבצים בנושא נקאי סנוריטה בוויקישיתוף נקאי סנוריטה, באתר ITIS (באנגלית) נקאי סנוריטה, באתר NCBI (באנגלית) נקאי סנוריטה, באתר FishBase (באנגלית) נקאי סנוריטה, באתר GBIF (באנגלית) נקאי סנוריטה באתר הרשימה האדומה של IUCN
סטראולפיס גיגאס

בס ענק (שם מדעי: Stereolepis gigas) הוא מין של דג גרם גדול ממשפחת הצינוניים המזכיר מין של דקר (בעבר השתייך למשפחת הדקריים) והוא המין הגדול במשפחתו. הוא חי לחופי מערב אמריקה הצפונית בצפון האוקיינוס השקט ומצוי כיום בסכנת הכחדה חמורה עקב דיג יתר. מין זה יכול להגיע לאורך מרבי של 2.5 מטרים ולמשקל 250 ק"ג ובספר מ-1910 נכתב שפרט אחד הגיע למשקל 360 ק"ג. דגים אלה מגיעים לבגרות בגיל 11–12 שנה ויכולים להגיע לגיל 75 שנה או אף יותר, עד 100 שנה. צבע הדג אפור-בהיר עם כתמים חומים ושחורים. הוא בעל ראש עם פה גדול ושפתיים בשרניות ובעל סנפירים רחבים בעלי מספר אונות מחודדות. הוא חי במימיו הקרירים של חופי קליפורניה ממפרץ הומבולדט בצפון עד למפרץ קליפורניה שלחופי מקסיקו בדרום. הוא חי באזורים רדודים המוקפים ביערות קלפ או בשוניות סלעים. דג זה הוא טורף שלמרות גודלו יכול להאיץ במהירות כדי לרדוף אחרי טרף ולעיתים נודד גם הרחק מהחופים. הוא ניזון ממיני דגים שונים כמו אנשובי, מקרל, בוניטו, מיני רעפנוניים, לברקיים ומשפתנים ראשתנים ומגוון בסרטנים. דג זה היה נפוץ בעבר אך במאה ה-19 החלו לדוג אותו בכמויות מסחריות ולמטרות ספורט, מה שגרם להתמעטות גורפת שלו. כיום הוא מוגן בחוק החל מ-1982 אך הוא מתאושש לאט. מעריכים כי 500 פרטים חיים כיום, מהם 40–50 פרטים מגיעים להתרבות באי סנטה קטלינה. מדיה וקבצים בנושא סטראולפיס גיגאס בוויקישיתוף סטראולפיס גיגאס, באתר ITIS (באנגלית) סטראולפיס גיגאס, באתר NCBI (באנגלית) סטראולפיס גיגאס, בבסיס הנתונים ARKive (באנגלית) סטראולפיס גיגאס, באתר האנציקלופדיה של החיים (באנגלית) סטראולפיס גיגאס, באתר FishBase (באנגלית) סטראולפיס גיגאס, באתר GBIF (באנגלית) סטראולפיס גיגאס באתר הרשימה האדומה של IUCN
ח'אדם עלי

ח'אדם עלי (באנגלית: Khadim Ali,באורדו: خادم علی; נולד ב-1978) הוא צייר פקיסטני-אוסטרלי ממוצא אפגני, בן לקבוצה האתנית הזארה. ח'אדם עלי נולד בעיר כוויתה שבפקיסטן במשפחה של פליטים מאפגניסטן, שהתשייכה למיעוט האתני הזארה. שנאלצו להימלט בזמנו להודו הבריטית עקב מעשי טבח נגד בני עמם. בילדותו נחשף ליופייה של היצירה האפית הפרסית של פירדוסי (1020-940). "שאהנאמה" ולציורי המיניאטורה שאיירו אותה. בשנים 1999-1998 הוא למד בטהראן ציור קיר וקליגרפיה בשנת 2003 סיים תואר ראשון באמנות במכללה הלאומית לאומנויות בלהור שבפקיסטן, בה התמחה בציור מיניאטורות מסורתיות. אחרי שבשנת 2006 התארח ביפן כאמן אורח במוזיאון לאמנות אסייתית פוקואוקה, בשנת 2010 עבר עלי לגור בסידני באוסטרליה. בשנת 2012 סיים תואר שני באמנויות באוניברסיטת ניו סאות' ויילס. תוך שימוש בשיטות מיניאטורה קלאסיות צייר עלי איורים חדשים ל"שאהנאמה" . עלי משתמש בדימויים מן ההיסטוריה, השירה, המיתולוגיה והפוליטיקה כדי לחקור באמצעים אמנותיים אירועי המלחמות באפגניסטן, את הרדיפות, ההגליות והאפליות. בשנת 2006 השתתף האמן בביאנלה של ונציה וב-2012 בתערוכת הדוקומנטה (documenta) לאמנות עכשווית בקאסל. ציורים עדינים שלו בצבע מים וגואש מוצגים במוזיאונים גוגנהיים בניו יורק וויקטוריה ואלברט ובמוזיאון הבריטי בלונדון וכן בגלריה הלאומית לאמנות בקנברה, בגלריה לאמנות של מדינת ניו סאות'ק ויילס בסדיני ובגרליה לאמנות מודרנית של מדינת קוינסלנד QAGOMA בבריסביין. יצירות של חאדם עלי נמצאות באוספים פרטיים רבים בארצות הברית, בריטניה, הולנד, הונג קונג, קנדה, יפן, סינגפור בשנת 2006 ביקר האמן במכורת משפחתו, במיאן, בה הרסו הטליבאנים במרץ 2001 את שני פסליו הענק של בודהה וניהל שם את המיזם Bamyan drawing project איתו שהפך לחלק היצירות שתרם לטריאנלה אסיה-האוקיינוס השקט בבריסביין בשנת 2006. במסגרת המיזם הזמין ילדים מקומיים לצייר סיפורים. בעת עבודתו במוזיאון בפוקואוקה הוא ביקש מילדים יפניים לצייר ציורי תגובה לציורי הילדים מאפגניסטן. על בסיס ציורים אלה יצר חאדם עלי את סדרת "Absent Kitchen" (2006-) (מטבח נעדר) ח'אדם עלי חזר לבמיאן בשנת 2008 ושיתף שם פעולה עם האמן הלבנוני-קנדי ג'ייס סאלום בתיעוד אמנותי שירי של חורבות במיאן תחת הכותרת "the heart that has no love/pain/generosity is not a heart (הלב שאין בו אהבה/כאב/נדיבות אינו לב). היצירה כוללת אינסטלציה של צילומים, צילומי וידאו, מסמכים, חפצים וציורים. בציוריו עוסק האמן תכופות במסורת עמו, בני הזארה, על ידי הצגת דמויות מנוגדות של בודהה ושל שדים. ח'אדם עלי חי ופועל לסירוגין בסידני, בכוויתה ובקאבול. Western Sydney Arts Fellowship - 2016 בשווי 50,000 דולר אוסטרלי Sidney Myer Creative Fellowship, בשווי 160,000 דולר אוסטרלי 2016 - הוזכר שמו במגזין "אפולו" לאמנות עכשווית כאחד מ-40 האמנים הצעירים המובילים באזור אסיה - האוקיינוס השקט. 2004 - Jashn-e-Gul-e-Surkh (ג'שן-א-גול-א-סורח - חגיגת הטוליפ האדום) 2005 - Qaseeda-e Rivazi (קסידה-א ריווזי -קסידה של יום) 2009 - רוסטם (לפי שם הגיבור של הפואמה "שאהנאמה") 2012-2011 The Haunted Lotus’ (הלוטוס הרדוף) 2014 - ‘Transition / Evacuation’ (מעבר/פינוי) עם שר עלי On Return and What Remains - 2015 (על שיבה ומה שנשאר) 2016 - Refugees - פליטים\ 2017 - Arrival of demons - הגעת השדים 2018 - Fragmented Memories (זיכרונות מקוטעים). אתר המוזיאון גוגנהיים ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ח'אדם עלי".
פרדריק רייס

פרדריק רייס (בצרפתית: Frédérique Ries; נולדה ב-14 במאי 1959) היא פוליטיקאית בלגית. רייס סיימה ב-1981 לימודי כלכלה ועיתונאות באוניברסיטת לייז'. ב-1981 החלה לעבוד ברדיו בתפקיד ניהולי, ב-1984 עברה לעבוד ב-RTL, רשת השידור של לוקסמבורג כמפיקה ומגישה. מ-1985 ועד 1987 מסרה את תוצאות הניקוד של לוקסמבורג באירוויזיון. מ-1987 ועד 1998 הייתה מגישת חדשות ועורכת בתחנת הטלוויזיה הבלגית "RTL-TVI". ב-1999 הצטרפה לרשימה של מפלגת "Mouvement Réformateur" והתמודדה בבחירות לפרלמנט האירופי ולאחר הבחירות נבחרה לשש כחברה בו, היא הייתה פעילה בנושאים של בריאות ובטיחות מזון. בפברואר 2004 התמנתה תקופה קצרה בממשלת בלגיה כשרה לעניינים אירופאים, היא הפסיקה לשמש בתפקיד זה ביוני באותה שנה בעת שנבחרה בפעם השנייה לפרלמנט האירופי. נכון לשנת 2019 היא חברה בפרלמנט האירופי. מדיה וקבצים בנושא פרדריק רייס בוויקישיתוף אתר האינטרנט הרשמי של פרדריק רייס פרדריק רייס, ברשת החברתית פייסבוק פרדריק רייס, ברשת החברתית אקס (טוויטר) פרדריק רייס, ברשת החברתית אינסטגרם דף באתר של הפרלמנט האירופי Privacy settings, myprivacy.persgroep.net ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הצעצועים שעיצבו אותנו

הצעצועים שעיצבו אותנו (באנגלית: The Toys That Made Us) היא תוכנית טלוויזיה דוקומנטרית אמריקאית, אשר נוצרה על ידי בריאן וולק-ווייס. הסדרה בוימה על ידי טום סטרן ובריאן וולק-ווייס, ונכתבה על ידי דונלד איאן בלאק. הסדרה שודרה לראשונה בכל הפלטפורמות של נטפליקס (ביניהן ישראל) ב-22 בדצמבר 2017. הסדרה מתמקדת בהיסטוריה של קווי צעצועים חשובים שנוצרו במהלך השנים. כיום יש לסדרה 3 עונות ו-12 פרקים באורך 43–51 דקות. שפת המקור של הסדרה היא אנגלית. בכל פרק בסדרה, מציגים את האנשים שמאחורי זיכיונות הצעצועים האיקוניים ביותר בהיסטוריה. המומחים מדברים על עלייתן, נפילתן, ועל יצירותיהם השוות מיליארדים. הצעצועים שעיצבו אותנו, ברשת החברתית אקס (טוויטר) הצעצועים שעיצבו אותנו, ברשת החברתית אינסטגרם "הצעצועים שעיצבו אותנו", במסד הנתונים הקולנועיים IMDb (באנגלית) "הצעצועים שעיצבו אותנו", באתר נטפליקס "הצעצועים שעיצבו אותנו", באתר Rotten Tomatoes (באנגלית) "הצעצועים שעיצבו אותנו", במסד הנתונים הקולנועיים KinoPoisk (ברוסית) חדש בטלוויזיה: שישי, 22 בדצמבר 2017, שי שגב, באתר מגפון, 20 בדצמבר 2017 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הצעצועים שעיצבו אותנו".
מיס סקנדינביה

מיס סקנדינביה הייתה תחרות יופי לנשים מרחבי סקנדינביה. ב-1961 נערכה לראשונה תחרות "מיס צפון" ברייקיאוויק בה התמודדו חמש מתמודדות, מתמודדת אחת מכל חמש מדינות סקנדינביה (שוודיה, נורווגיה, דנמרק, איסלנד ופינלנד). בשנת 1963 נערכה התחרות בהלסינקי ולראשונה בשם "מיס סקנדינביה". מ-1964 החלו להתמודד בתחרות שתי מתמודדות מכל מדינה. ב-2005 אורגנה התחרות בפעם האחרונה וב-2006 חדלה להתקיים עקב התאחדותה עם תחרות "מיס הים הבלטי", בה מתמודדות בנות ממדינות הגובלות בים הבלטי. רשת השידור הציבורית של פינלנד "Yle" שידרה את התחרות ולקחה חלק פעיל בארגונה. ב-1964 ו-1965 לניטה אייריסטו הנחתה את התחרות. [1](הקישור אינו פעיל) [2] Scandinavia, archive.is, ‏2006-05-06 Baltic/Scandinavia, archive.is, ‏2006-10-17 ערך זה הוא קצרמר בנושא סקנדינביה ובנושא תרבות. אתם מוזמנים לתרום לוויקיפדיה ולהרחיב אותו.
אווה פרולינג

אווה פרולינג (בשוודית: Ewa Fröling; נולדה ב-9 באוגוסט 1952) היא שחקנית שוודית. פרולינג נולדה בסטוקהולם ולמדה באקדמיה השוודית לתיאטרון במאלמה. מ-1977 ועד 1988 שיחקה בתיאטרון המלכותי של שוודיה (אנ') שם הופיעה בין היתר במחזה "Heliga Johanna från slakthusen" של ברטולט ברכט. בשנת 1981 גילמה אישה העוברת הפלה בסרט סלי והחופש (אנ'). ב-1982 התפרסמה כששיחקה בסרט פאני ואלכסנדר. בשנת 1983 הופיעה בסרט "Happy We" (אנ') של הבמאי לאסה הלסטרם על חברים התאחדים ביניהם לאחר שלא התראו שבע עשרה שנה. ב-1987 שיחקה בסרט ההרפתאות "Jim & Piraterna Blom" (אנ') לצד סטלאן סקארסגארד. ב-1993 היא שיחקה בסרט "Sista dansen" בו שיחקו גם אנלי אלהנקו וסטלאן סקארסגארד. בשנת 2001 שיחקה בסרט המתח "Deadline" (אנ') לצד הלנה ברגסטרום. ב-2004 דובבה בדיבוב השוודי של הסרט משפחת סופר-על. בתה היא השחקנית טילדה פרולינג. מדיה וקבצים בנושא אווה פרולינג בוויקישיתוף אתר האינטרנט הרשמי של אווה פרולינג אווה פרולינג, ברשת החברתית אינסטגרם אווה פרולינג, במסד הנתונים הקולנועיים IMDb (באנגלית) אווה פרולינג, באתר AllMovie (באנגלית) אווה פרולינג, באתר Rotten Tomatoes (באנגלית) אווה פרולינג, באתר Metacritic (באנגלית) אווה פרולינג, במסד הנתונים הקולנועיים KinoPoisk (ברוסית) אווה פרולינג, באתר ספוטיפיי Collin, Lars (2005-09-25). "Tillbaka på Dramaten". Svenska Dagbladet (בשוודית). נבדק ב-2019-04-18. קולנוע - רכילות, באתר www.habama.co.il The Incredibles / Swedish cast, CHARGUIGOU (בצרפתית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
חסידות (פירושונים)

האם התכוונתם ל... חסיד (הלכה) – אדם שמשתדל לנהוג לפנים משורת הדין חסידים ראשונים – חוג דתי שהתפתח אצל היהודים בתקופת בית שני חסידי מצרים – זרם יהודי דתי במצרים בין המאות ה-12 וה-14 חסידות אשכנז – חוג דתי שהתפתח אצל יהודי אשכנז במחצית השנייה של המאה ה-12 ובמאה ה-13 תנועת החסידות – תנועה ביהדות החל משלהי המאה ה-18 חצר חסידית ספרי חסידות חסידה – בעל כנף גדול
סת' פרנצמן

סת' פרנצמן (באנגלית: Seth J. Frantzman, נולד ב-1981 בארצות הברית) הוא עיתונאי ישראלי, חבר מערכת הג'רוזלם פוסט ואנליסט המזרח התיכון בעיתון זה. מבקר ספרות, פובליציסט ובעל טור. מאמריו הופיעו ומופיעים גם בשורה ארוכה של עיתונים וכתבי עת אחרים, כמו הפורוורד, The Spectator, juedische-allgemeine, The National Interest, The Moscow Time, National Review ועוד, רשתות כמו אל ג'זירה באינטרנט, ואתרי אינטרנט כמו פורום המזרח התיכון, אתר מידה, The Algemeiner ועוד. ד"ר לגאוגרפיה (מהאוניברסיטה העברית) ועמית במכון ירושלים לחקר שווקים. נולד ב-1981 במיין, ארצות הברית. אביו היה צאצא למהגרים יהודים מאודסה ואימו נולדה למשפחה יהודית ממסצ'וסטס. סיים תואר ראשון באוניברסיטת אריזונה וכבר אז התבטאה ברבים השקפתו השמרנית בחיים, כשייסד בקמפוס מועדון סטודנטים רפובליקני. הגיע לראשונה לישראל ב-2002 ועלה סופית ב-2007. כאן הצטרף למכון ירושלים לחקר שווקים כעמית מדיה ולתקופה מסוימת גם למרכז הבינתחומי הרצליה כעמית מחקר. עבד כמרצה באוניברסיטת אל קודס המזרח ירושלמית ובמקביל המשיך בלימודיו באוניברסיטה העברית וסיים בה תואר שני ודוקטורט בגאוגרפיה. בגיל 27 תמצת את השקפת עולמו המלווה אותו עד היום במאמריו הרבים: "אסלאמיזם הוא הסכנה הגדולה ביותר הנשקפת כיום למערב. ובטוויסט מוזר של הגורל, יכול להיות שזה גם מה שמגיע למערב". בספטמבר 2019 יצא לאור בהוצאת גפן ספרו After Isis:: America, Iran and the Struggle for the Middle East. מבחר ביקורות ספרים, באתר Jewish Book Council מאמרים אחרונים בג'רוזלם פוסט מאמרים באל ג'זירה מאמרים ב-The Spectator מאמרים ב-The Forward מאמרים ב-The National Interest מאמרים ב-The Moscow Times מאמרים ב-The Algemeiner מאמרים ב-The National Review מאמרים באתר מידה דניאל פייפס בוראק בקדיל על סת' פרנצמן, באתר הג'רוזלם פוסט על סת' פרנצמן, באתר המכון "ABOUT ME", ג'רוזלם פוסט, 25 במאי 2008
באטמן: איש הקרח

באטמן: איש הקרח (באנגלית: Batman & Mr. Freeze: SubZero) הוא סרט גיבורי על מונפש אמריקאי משנת 1998 המבוסס על הקומיקס באטמן מבית DC קומיקס, והוא סרט ספין אוף השני לבאטמן - הסדרה המצוירת. את הסרט ביים בויד קירקלנד ודיבבו אותו קווין קונרוי בתפקיד באטמן ומייקל אנסרה בתפקיד מיסטר פריז. סיפור הסרט מציג את ניסיונו של מיסטר פריז לרפא את אשתו הקפואה נורה. הסרט דובב לעברית בשם בשנת 1999. לאחר מאבק עם באטמן, מיסטר פריז מוצא בית חדש לו ולאשתו הקפואה בקוטב הצפוני, הוא מצרף אליו אינואיטי צעיר ושני דובי קוטב, אך אז מצבה של נורה מתדרדר קשות כשצוללת המתנגשת בקרח תחתיו, לאחר שמיסטר פריז מקפיא את אנשי הצוללת בתור נקמה הוא חוזר לגות'אם סיטי ופונה לעמיתו ד"ר גרגורי בלזון שמחווה את דעתו שעל נורה לעבור השתלת איברים דחופה אך עקב סוג הדם הנדיר שלה אין תורמים מתאימים, מיסטר פריז מצהיר שאין לו כל בעיה להשתמש בתורמת חיה אף אם התרומה עלולה לגרום למות התורמת, על מנת למנוע מן הד"ר לסרב הוא משחד אותו בסכום כסף רב שיכסה את חובותיו. מיסטר פריז חוטף את ברברה גורדון ומעביר אותה למתקן קידוח נפט בקוטב ומתחיל בפעולות לקראת ההשתלה בעוד שבאטמן ורובין טסים בבאטוינג על מנת לחלץ את ברברה. במהלך העימות ביניהם גורם בטעות דר בלזון שרפה במתקן, וכאשר מיסטר פריז דורש ממנו לבצע את ההשתלה בכל אופן, בוגד בו הד"ר ונמלט אך ספינתו נמחצת תחת הריסות המתקן. בהמשך הקרב נשברת רגלו של מיסטר פריז אך הוא אומר לבאטמן להציל את נורה אשתו ואת האינואיט הצעיר, ולאחר כך נופל לכאורה אל מותו. באטמן והשאר נמלטים בזמן מן האסדה המתפוצצת. בסצנה האחרונה של הסרט ניתן לראות את מיסטר פריז שבסופו של דבר שרד, יחד עם דוביו צופה מאושר בהודעת התקשורת על כך שחברת ויין אנטרפרייזס מימנה וביצעה השתלה איברים באשתו. לאחר צאתו קיבל הסרט דירוג גבוה: באתר Rotten Tomatoes קיבל הסרט דירוג של 92%, ונחשב לסרט הטוב ביותר של באטמן עד לצאת הסרט באטמן: מתחת לברדס האדום שקיבל 100%. במגזין TV GUIDE נכתב ש״הסרט מהנה יותר ופחות קאמפי מאשר סרט הלייב אקשן של ג'ואל שומאכר״. במגזין הוסיפו כי ״על אף שזהו ללא ספק סרט ילדים, עדיין יש בו מספיק סצנות שישמרו על הצופים המבוגרים משועשעים. היה אף תכנון להוציא המשך לסרט על באטמן עם ארקהם, שבסוף בוטל לטובת הסרט באטמן הדור הבא: שובו של הג'וקר, אך הרעיון של הסרט נוצל לטובת הסדרה המוצלחת של חברת Rocksteady באטמן: ארקהם. "באטמן: איש הקרח", במסד הנתונים הקולנועיים IMDb (באנגלית) "באטמן: איש הקרח", באתר נטפליקס "באטמן: איש הקרח", באתר AllMovie (באנגלית) "באטמן: איש הקרח", באתר Rotten Tomatoes (באנגלית) "באטמן: איש הקרח", במסד הנתונים הקולנועיים KinoPoisk (ברוסית) Batman & Mr. Freeze: SubZero @ BYTB: Batman Yesterday, Today and Beyond "Batman & Mr. Freeze: Subzero (1998)". Rotten Tomatoes. Fandango. נבדק ב-2019-04-09. TV Guide, Batman & Mr. Freeze: Subzero - Review.
סריאגאש

סריאגאש (בקזחית: Сарыағаш; ברוסית: Сарыагаш) היא עיירה שנוסדה ב-1870 והיא נמצאת במחוז טורקיסטן שבקזחסטן. סריאגאש נמצאת במרחק של כ-92 קילומטרים משימקנט, בירת המחוז, 15 ק"מ מטשקנט, ובמרחק של כ-1,072 קילומטרים מאסטנה, בירת קזחסטן. בנוסף, העיירה ממוקמת ליד הנהר קלס (אנ'). הנופים הטבעיים של סריאגאש הם ערבות שנחרשות תחת שדות, יערות טוגאי הנמתחים לאורך גדות הנהר. אשוח, אשוחית, ברוש, עצי מישור גדלים באזורי הפארק של בתי הבראה ומרכזי נופש. בסביבת העיר נמצאים כרמים. סריאגאש היא אחת מאתרי הנופש הרפואיים המפורסמים ביותר בקזחסטן. בעיירה קטנה זו מרוכזים עתודות ענק של שתיית מים מינרליים. במקורות נבנו מתחמי ספא וסנטוריומים מודרניים עם חדרי משאבה משלהם, מרכזים הידרופתיים, מחלקות טיפוליות, בריכות שחייה ואזורי פארק. בעיירת הנופש מפעלים לבקבוק מים מינרלים. הטמפרטורה הממוצעת היא 17 מעלות צלזיוס. החודש הכי חם הוא יולי (31 מעלות צלזיוס). החודש הכי קר הוא ינואר (-2 מעלות צלזיוס). כמות המשקעים הממוצעת היא 589 מילימטרים בשנה. חודש מרץ הוא החודש שיש בו הכי הרבה גשם (118 מ"מ גשם), וחודש יולי הוא החודש שיש בו הכי פחות גשם (3 מ"מ גשם). העיירה ממוקמת ליד הכביש A2. שדה התעופה הקרוב ביותר לסריאגאש ממוקם בטשקנט. עם זאת, הצורך לנסוע דרך מחסום ולעבור את הגבול לאוזבקיסטן שולל למעשה את קרבתו של שדה התעופה. נמל התעופה הבינלאומי של שימקנט ממוקם 130 ק"מ מסריאגאש. שדה התעופה מחובר בטיסות סדירות עם מוסקבה ונובוסיבירסק. תחבורה ציבורית בסריאגאש - אוטובוסים ומוניות. נהגי מוניות רשמיים ולא רשמיים מציעים גם הם את שירותיהם לתיירים. Kazakhstan: Regions, Major Cities & Settlements - Population Statistics, Maps, Charts, Weather and Web Information, citypopulation.de Акиматы городов и районов области (ברוסית). Акимат Южно-Казахстанской области. אורכב מ-המקור ב-3 במאי 2015. נבדק ב-10 במאי 2015. {{cite web}}: (עזרה) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) Курорты России, стран СНГ и Прибалтики, Сарыагаш, город (ארכיון) ערך זה הוא קצרמר בנושא יישובים בקזחסטן. אתם מוזמנים לתרום לוויקיפדיה ולהרחיב אותו.
הנס הלם

הנס הלם (בגרמנית: Hans Helm; ‏30 ביוני 1909, מינכן, הקיסרות הגרמנית – 24 בינואר 1947, בלגרד, הרפובליקה הפדרלית הסוציאליסטית של יוגוסלביה) היה קצין אס אס בדרגת אובר-שטורמבאנפיהרר אשר כיהן כעוזרו של וילהלם פוקס מפקד איינזצגרופן סרביה, ובהמשך כנספח לענייני האס אס והמשטרה במדינה העצמאית של קרואטיה. נמנה עם האחראים להשמדת יהודי בלגרד ויהודי זאגרב. לאחר מלחמת העולם השנייה נשפט, הורשע והוצא להורג. הנס הלם נולד במינכן במשפחה מהמעמד הנמוך. הוא סיים לימודי תיכון בעיר הולדתו, החל בלימודים אקדמיים בפילוסופיה מהם נשר ולא סיימם. בהמשך, התגייס למשטרת מינכן וזכה לדרגות קצונה. ב-1937 הצטרף לגסטפו כקצין מודיעין ובמסגרת תפקידו רקם קשרים עם גולי תנועת האוסטאשה אשר התגוררו בגרמניה הנאצית. בין ינואר 1938 ועד אפריל 1941 כיהן כנספח המשטרה של גרמניה הנאצית לבלגרד. במסגרת תפקידו עסק ברקימת קשרים עם מתנגדי המשטר המלוכני בממלכת יוגוסלביה ועם תומכי הרעיון הנאצי, ובכללם אנשי משטרה יוגוסלביים כגון דראגומיר יובאנוביץ' ומילאן אצ'ימוביץ', אשר לימים שיתפו פעולה עם שלטונות הכיבוש. באפריל 1941, לאחר כיבוש יוגוסלביה מונה לעוזר מיוחד למפקד "איינזצגרופן סרביה" וילהלם פוקס, ובמסגרת תפקידו היה שותף לטיפול במעצר יהודי בלגרד ושילוחם למחנות הריכוז טופובסקה שופה וסיימישטה. במחצית השנייה של 1941 החל שלטון האוסטאשה במדינת קרואטיה העצמאית בהשמדת יהדות קרואטיה ובמרכזה יהדות זאגרב. מפקדי הגסטפו שלא היו מרוצים מקצב חיסול היהודים בקרואטיה הפעילו לחץ על ראשי האוסטאשה להאצת פעילותם, ולבסוף נטלו את הפיקוד על מבצעי הגירוש. בפברואר 1942 מונה הנס הלם לנספח לעניינים משטרתיים בזאגרב ולאחראי על גירוש היהודים שנותרו באזור קרואטיה. הוא ניהל משא ומתן עם ראשי האוסטאשה על ביצוע הגירושים, ובאוגוסט 1942 בוצעה אקציה ובה נעצרו 1,300 מיהודי זאגרב בעיר וכפרי הסביבה. בהמשך, גורשו העצורים למחנות ההשמדה. הנס הלם נותר בזאגרב לאחר שחרורה על ידי כוחות הפרטיזנים של טיטו. הוא מצא מסתור בדירתה של פילגשתו אשר עבדה כמזכירתו בעת שכיהן כנספח המשטרתי במקום. ב-1946 יצא לראשונה מדירת המסתור שלו, זוהה על ידי תושבים מקומיים ונעצר על ידי משטרת יוגוסלביה. הלם הועבר לבלגרד ובה הועמד לדין בעוון פשעים נגד האנושות, וב-22 בדצמבר 1946 הורשע ונדון למוות. ב-24 בינואר 1947 הוצא להורג בבלגרד. מסמכים נוספים על זוועות "עוצבות המבצע", למרחב, 22 במאי 1961 השמדת יהודי יוגוסלביה בוצעה לפי הוראות מאייכמן, הצופה, 22 במאי 1961 הנס הלם-ביוגרפיה, באתר portal.ehri-project.eu (התשתית האירופאית למחקר השואה) (באנגלית). ג'ני לבל, עד הפתרון הסופי, היהודים בבלגראד 1541–1942, הוצאת הקיבוץ המאוחד, 2006, עמוד 335. מנחם שלח (עורך), תולדות השואה - יוגוסלביה, הוצאת יד ושם, ירושלים, 1990, עמוד 209. הנס הלם-תקציר ביוגרפי, באתר vojska.net (באנגלית).
רכס קנת

רכס קנת (באנגלית: Kenneth Ridge) הוא הרכס הצפוני ביותר מבין שלושה רכסים בולטים בחלק הצפוני של נונאטאקי מאנינג באנטארקטיקה. הנונאטאקים צולמו על ידי חיל הים האמריקאי, במסגרת מבצע קפיצה לגובה (שבמסגרתו נחקרה אנטארקטיקה בעונת המחקר 1947–1946). הננטאקים צולמו מן האוויר על ידי מבצע חיל הים האמריקני היג'ומפ (1946-1947) וכן על ידי משלחת המחקר האנטארקטית הלאומית של אוסטרליה ( Australian National Antarctic Research Expeditions ובקיצור ANARE) בשנת 1957. בשנת 1965 הגיעה אל הנונאטאקים משלחת המחקר האנטארקטית הסובייטית (Советская антарктическая экспедиция); ובשנת 1967 הגיעה אל הנונאטקים משלחת המחקר האנטארקטית הלאומית של אוסטרליה (ANARE). שמו של הרכס ניתן לו על ידי ועדת השמות האנטארקטית של אוסטרליה. הרכס נקרא על שמו של קנת א. סמית' ( Kenneth A. Smith), שהיה מפעיל רדיו בתחנת מוסון בשנת 1969, וחבר במשלחת החקר האוסטרלית להרי הנסיך צ'ארלס. רכס קנת באתר הסקר הגאולוגי של ארצות הברית רכס קנת באתר הגאזט האנטארקטי של ממשלת אוסטרליה רכס קנת באתר הגאזט האנטארקטי המשווה SCAR של ממשלת אוסטרליה תחזית מזג אוויר עדכנית ארוכת טווח עבור רכס קנת מידע גאוגרפי והיסטורי
נונאטאק סנטינל

נונאטאק סנטינל (באנגלית: Sentinel Nunatak; מילולית: נונאטאק השומר או נונאטאק הזקיף) הוא נונאטאק גבוה ושחור, שצורתו פירמידה, המצוי בפתחו של קרחון דריגאלסקי, בחוף נורדנשלד בארץ גרהאם שבאנטארקטיקה. גובהו של הנונאטאק 680 מטרים מעל פני הים. הנונאטאק מופה לראשונה על ידי סקר שטחי חסות איי פוקלנד בשנת 1947. הנונאטאק נקרא בשם זה בשל היותו ניצב בפתח קרחון דריגאנלסקי, כאילו הוא שומר הסף שלו. נונאטאק סנטינל באתר הסקר הגאולוגי של ארצות הברית נונאטאק סנטינל באתר הגאזט האנטארקטי של ממשלת ניו זילנד נונאטאק סנטינל באתר הגאזט האנטארקטי המשווה SCAR של ממשלת אוסטרליה תצלום לוויין של אזור נונאטאק סנטינל מידע גאוגרפי והיסטורי הסקר הגאולוגי האנטארקטי הבריטי
פאנק

האם התכוונתם ל... פאנק (Punk) (נהגה פּאנק) – תנועה אמנותית ותרבותית, שהחלה בשנת 1977 בלונדון פאנק (Punk) ישראלי – סצנת הפאנק הקיימת בישראל החל משנות ה-70 ועד היום פאנק רוק – סגנון מוזיקלי אנטי-ממסדי, שתחילתו באמצע שנות ה-70 בארצות הברית, הממלכה המאוחדת ואוסטרליה הארדקור פאנק – גרסה אגרסיבית יותר של הפאנק רוק פוסט-פאנק (Punk) – סוגת מוזיקה שהחלה בשנות ה-80 שהושפעה מהפאנק אנרכו-פאנק – תת-סוגה אנרכיסטית של הפאנק סקא פאנק – סוגה המשלבת בין פאנק לסקא פופ-פאנק – סגנון מוזיקלי השייך לפופ והמהווה תת-סוגה לפאנק דאפט פאנק – צמד מוזיקאים צרפתים, זוכי פרס אמי סייברפאנק – תת-סוגה בספרות המדע בדיוני פיליפ ברוקס – מתאבק מקצועי המכונה CM Punk פאנק (Funk) (נהגה פֿאנק) – סגנון מוזיקלי, שתחילתו בשנות ה-60 וה-70 בארצות הברית פאנק (Funk) מטאל – סוגה מוזיקלית המשלבת בין הפאנק, למטאל ולהיפ-הופ פאנק (Funk) ישראלי – סצנת הפאנק (Funk) הקיימת בישראל החל מסוף שנות ה-70 ועד היום. Grand Funk Railroad – להקת רוק אמריקנית אישים וואלי פאנק – טייסת אמריקאית פנק
JAC J5

JAC J5 היא מכונית משפחתית מתוצרת יצרנית הרכב הסינית JAC Motors (אנ') (שם רשמי: "Anhui Jianghuai Automobile Co., Ltd", שם בסינית: "江淮汽车") אשר יוצרה בין השנים 2011–2017, הדגם החשמלי iEVA50 מיוצר ממרץ 2018. 4 דלתות - סדאן. 5 דלתות - הצ'בק. Heyue Sedan - דגם סדאן, מנוע בנזין. מחיר היחידה בהשקה עמד על 62,800 - 75,800 רנמינבי. במרץ 2014 עברו דגמי "Heyue Sedan" מתיחת פנים. מחיר היחידה עמד על 73,800 - 98,800 רנמינבי (מרץ 2014, בסין). JAC iEVA50 - מנוע חשמלי, הספק 116–150 כ"ס. הדגם הושק במרץ 2018. המצבר ממוקם מתחת למושבים האחוריים. טווח נסיעה - 500 ק"מ. JAC Heyue Sedan Sport - דגם ספורט, הושק במאי 2012, מחי היחידה עמד על 87,800 רנמינבי (שנת 2012, בסין). רכבי מנוע בנזין דגם "JAC J5", שנת 2013 דגם "JAC J5", שנת 2013 דגמי רכב חשמלי מונע מצבר דגם "IEVA50" דגם "IEVA50" Refine M2 Refine M4 JAC Yueyue JAC Rein JAC Binyue JAC iEV6E Refine S7 מדיה וקבצים בנושא JAC J5 בוויקישיתוף אתר האינטרנט הרשמי של JAC J5 JAC J5, סרטון באתר יוטיוב אתר היצרן (jac.com.cn/jacweb/iev6e) היצרן JAC Motors פותח קווי יצור למכוניות נוסעים businessmirror.com.ph/2018/04/19/jac-motors-introduces-lineup-of-passenger-vehicles דגם "JAC J5" car.info/en-se/jac/j5/j5-10213518 דגם "JAC J5" jacuae.com/j5 דגם "JAC J5" - מתיחת פנים, מרץ 2014 carnewschina.com/2014/03/24/facelifted-jac-heyue-sedan-hits-the-china-car-market דגם "JAC J5" מנוע חשמלי carnewschina.com/2018/02/27/electric-car-china-range-500-kilometers דגם "JAC Heyue Sedan Sport" carnewschina.com/2012/05/22/jac-heyue-sport-edition-hits-the-china-car-market